
FORSLAG
Udvalget om Kvinders Rettigheder og Ligestilling opfordrer Budgetkontroludvalget, som er korresponderende udvalg, til at optage følgende forslag i det beslutningsforslag, det vedtager:
[bookmark: restart][bookmark: _GoBack]A.	der henviser til, at ligestilling mellem kønnene og fjernelse af uligheder er centrale værdier, som Unionen bygger på, og til Unionens forpligtelse til i alle sine aktiviteter at tilstræbe at fremme ligestilling mellem kønnene, således som det er nedfældet i artikel 8 i TEUF;
1.	understreger, at lige muligheder for mænd og kvinder bør være en selvfølge på alle politikområder; der henviser til, at grundlaget herfor imidlertid børe være evidensbaserede data frem for grundløse påstande om, at kvinder i højere grad påvirkes af krig, covid-19 og klimaændringer, eller at den bedste løsning for kvinder er flere aborter; mener, at der derfor kan opnås besparelser i budgetproceduren ved at skære ned på disse budgetposter;
2.	udtrykker bekymring over, at grupper, der støtter gravide kvinder, dæmoniseres; bemærker, at dette er i strid med artikel 2 i TEU og EU's charter om grundlæggende rettigheder, hvor retten til liv er nedfældet; er endvidere bekymret over den manglende respekt for medlemsstaternes beføjelser på sundhedsområdet; opfordrer derfor til, at finansieringen af organisationer, der fremmer abort, afskaffes; opfordrer Kommissionen til at undersøge hovedsigtet for dem, der tildeles EU-midler, og til at tilbageholde midler fra aktører, der anvender EU-midler til at indskrænke menneskerettigheder, navnlig kvinders rettigheder og ligestilling mellem kønnene;
3.	bemærker, at integrationen af kønsaspektet er mangelfuld, fordi den ville tvinge kvinder ind i roller, beskæftigelse og identiteter, som de måske ikke ønsker at have, i stedet for blot at give enkeltpersoner og familier mulighed for at træffe deres egne beslutninger;
4.	bemærker, at den metode, der anvendes til at beregne Unionens kønsbestemte lønforskel på 12,7 %, er fejlbehæftet, eftersom den ikke tager højde for det personlige valg om at udføre arbejde, der er lavere lønnet, eller deltidsarbejde;
5.	bemærker, at det er vigtigt at bekæmpe vold og menneskehandel i overensstemmelse med Daphne-initiativet, men efterlyser gennemsigtighed med hensyn til resultaterne af de investerede midler.

